open-index/open-wikipedia-markdown huggingface dataset:
הרסטורציה הספרדית

**רסטורציה** (בספרדית: **Restauración**) או **הרסטורציה הבורבונית** (בספרדית: **Restauración borbónica**) היא התקופה בספרד בין חזרתו לשלטון של אלפונסו השנים עשר בשנת 1874, ועד התפטרותו של אלפונסו השלושה עשר בשנת 1931, מה שהביא להקמת הרפובליקה הספרדית השנייה.

## רקע
בשנת 1868 הודחה איזבלה השנייה, מלכת ספרד משלטונה, במהלך המהפכה המהוללת, והחלו שש השנים הדמוקרטיות בספרד, אשר כללו את שלטונו של אמדאו הראשון, מלך ספרד ואת הרפובליקה הספרדית הראשונה, והסתיימו בשנת 1874 בהפיכה צבאית נוספת (pronunciamento) בהנהגת הגנרל ארסניו מרטינס-קמפוס אנטון בסגונטה, אשר הכריזה על אלפונסו השנים עשר מבית בורבון כמלך ספרד.

## היסטוריה
בשנת 1876 ניתנה חוקה חדשה לממלכה, אשר קבעה את ספרד כמונרכיה חוקתית, ואת הקורטס חנרלס מורכב משני בתים, הסנאט ובית הנבחרים. באותה שנה נלחם אלפונסו נגד הקרליסטים בפיקודו של קרלוס, דוכס מדריד, והביס אותם. בשנת 1878 ניסה פועל צעיר מטרגונה להתנקש בחייו של אלפונסו, אולם ההתנקשות נכשלה. בשנת 1885 מת אלפונסו משחפת, וכעבור חצי שנה ילדה אלמנתו, מריה כריסטינה, ארכידוכסית אוסטריה, את אלפונסו השלושה עשר, שעלה מיד לכס המלכות, תוך שאמו משמשת כעוצרת בשמו עד לבגרותו.

בשנת 1898 פרצה מלחמת ארצות הברית–ספרד, ובעקבותיה השתלטה ארצות הברית על מושבותיה של ספרד בים הקריבי ובאוקיינוס השקט.

ב-31 במאי 1906 התחתן אלפונסו עם הנסיכה הבריטית ויקטוריה אאוחניה פון באטנברג. כשחזרו מחתונתם, מחבל אנרכיסט השליך לעברם פצצה שהוחבאה בזר פרחים. אלפונסו ואשתו יצאו ללא פגע מניסיון ההתנקשות, אך 24 בני אדם נהרגו. לזוג המלכותי היו שתי בנות וחמישה בנים (אחד מהם נולד מת). כמו כן היו לאלפונסו שלושה ילדים מחוץ לנישואים.

במשך מלחמת העולם הראשונה, בהיותו ראש מדינה נייטרלית, ארגן יוזמה שאיפשרה להפגיש שבויי מלחמה משני המחנות עם בני משפחותיהם.

בשנת 1923 תפס הגנרל פרימו דה ריברה את השלטון בהפיכה צבאית והנהיג משטר דיקטטורי בספרד. המלך אלפונסו הכיר בשלטונו ומינה אותו לראש ממשלה. בסוף שלטונו של דה ריברה המדינה נקלעה למשבר כלכלי, והוא איבד את תמיכת הציבור, עד שפרש בינואר 1930. בעקבות כך נפגע קשה גם מעמדו של המלך אלפונסו.

ב-12 באפריל 1931 התקיימו בספרד בחירות מוניציפליות, בהם זכו הרפובליקנים בהישגים משמעותיים בערים המרכזיות. באותה עת גם התקיימו בערים הגדולות הפגנות גדולות נגד המלך ובעד רפובליקה. המלך אלפונסו, שאך בנס שרד ניסיונות קודמים להדיחו מכסאו, הרגיש שנשאר רק עם מעט תומכים ולפיכך, ברח אל מחוץ למדינה. אלפונסו פרסם הודעה קצרה בה מסר שהוא מרגיש שבאופן זמני אינו זוכה לתמיכת בני עמו. הוא הודיע שאינו מוותר על כסאו, שאינו רק שלו, אלא נובע מזכויות שהצטברו על פני ההיסטוריה, אשר עתידה לדרוש ממנו דין וחשבון, ולכן הוא רק משהה את השימוש בסמכויותיו. הוא טען שהיה לו מספיק כח כדי להילחם במתנגדיו אבל העדיף לעזוב כדי למנוע שפיכות דמים של בני עמו.

ביום יציאתו לגלות ברומא, ה-14 באפריל 1931 ספרד הוכרזה כרפובליקה הספרדית השנייה.

## לאחר מכן
הרפובליקה הספרדית השנייה לא החזיקה מעמד זמן רב, ולאחר ניצחון מפלגות השמאל באביב 1936, פתחו הצבא והכוחות השמרנים בהפיכה צבאית, אשר הפכה עד מהרה למלחמת אזרחים. מלחמת האזרחים בספרד נמשכה עד לשנת 1939, ובסיומה השתלטו הכוחות הלאומנים בפיקודו של פרנקו על כל המדינה, והקימו את המדינה הספרדית.

## קישורים חיצוניים

## הערות שוליים

קטגוריה:ספרד: העת החדשה
קטגוריה:בית בורבון
ג'אן לימינג

**ג'אן לימינג** (באנגלית: **Jan Leeming**; נולדה ב-5 בינואר 1942) היא מגישת טלוויזיה אנגלייה.

## ביוגרפיה
לימינג נולדה במחוז קנת ועבדה תקופה כשחקנית ומנחה באוסטרליה וניו זילנד.

ב-1966 הופיעה בקומדיית המצבים "Hugh and I". ב-1969 החלה להנחות את תוכנית המדע לילדים "Tom Tom" בערוץ BBC1 וביצעה זאת עד 1970. מ-1976 ועד 1979 הגישה את תוכנית המגזין "Pebble Mill at One", באותה תקופה גם לקחה חלק בהגשת תוכנית הרדיו "Woman's Hour". ב-1979 הנחתה את תחרות מיס אנגליה בה זכתה קרוליין סיוורד. היא הנחתה את אירוויזיון 1982 בהרוגייט.

ב-1999 הופיעה בתפקיד עצמה בסרט "Whatever Happened to Harold Smith?". ב-2006 התמודדה בתוכנית המציאות "I'm a Celebrity...Get Me Out of Here!". ב-2010 הופיעה בתוכנית "בואו לאכול איתי" בפרק ספיישל בו השתתפו ידוענים בתוכנית.

היא נישאה חמש פעמים ולה בן אחד.

## קישורים חיצוניים

* 

## הערות שוליים

קטגוריה:מנחי האירוויזיון בממלכה המאוחדת
קטגוריה:בריטיות שנולדו ב-1942
קטגוריה:בריטים שנולדו ב-1942
גליי (הונגריה)

**גליי** (בהונגרית: **Gelej**) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, אוכלוסיית גליי קטנה משמעותית בעשרות השנים האחרונות, מ-731 תושבים בשנת 1990 ל-604 תושבים בשנת 2018 (ירידה של כ-17%).

בגליי חיו מעט יהודים ובמקום קיים בית קברות יהודי.

## קישורים חיצוניים

* 
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
יגואר אירופאי

**יגואר אירופאי** (שם מדעי: *Panthera gombaszoegensis*) הוא מין של חתול גדול דומה ליגואר שבעבר היה תת-מין שלו שחי באירופה בתקופת הפליסטוקן. מאובניו תוארכו ללפני 1.9-0.4 מיליון שנה מהיום והתגלו בגרמניה, איטליה, צרפת, בריטניה, ספרד, הולנד וגיאורגיה ואולי גם במערב אסיה, באזור הקווקז.

יגואר קדום זה היה מעט גדול מהיגואר המודרני עם משקל של 90-210 ק"ג וממוצע 130 ק"ג. הוא היה בעל שיניים טוחנות קצרות וקהות מעט יותר בשתי הלסתות. יגואר זה אולי התפתח ממיני פנתר אחרים ממוצא אפריקני כמו האריה או הנמר וחי לצד מיני פנתרים קדומים כמו אריה המערות האירופי ומיני פנתרים קדומים. לא השתמרה פרווה שלו אך מקום חיותו המיוער התאים לדגמי חברבורות כמו של יגואר חי. בנוסף ממצאים מראים שהוא חי בקרבת מקווי מים כמו היגואר המודרני. הוא היה טורף סוליטרי שניזון מפרסתנים גדולים ששכנו באירופה.

הממצאים האחרונים ליגואר זה התאבנו לפני 400,000 שנה כך שהוא נכחד עוד לפני עידן הקרח. לא ברור האם חי לצד האדם הקדמון.

ייתכן שפנתרים דומים כמו פנתר סכרדר או אריה טוסקני מבוטלים וכנראה שייכים למין זה.

## קישורים חיצוניים

קטגוריה:בעלי חיים שתוארו ב-1938
קטגוריה:טקסונים שתוארו בידי מיקלוש קרצוי
קטגוריה:פנתרים פרהיסטוריים
קטגוריה:יונקים שחיו בפלייסטוקן באירופה
קטגוריה:טורפים שחיו בפלייסטוקן
קטגוריה:מגה-פאונה של הפלייסטוקן באירואסיה
קטגוריה:מאובני טקסונים שתוארו ב-1938
אגריותריום

**אגריותריום** (שם מדעי: *Agriotherium*; מילולית: "בהמה מרירה") הוא סוג של דוב נכחד שחי בן תקופת המיוקן לפליסטוקן באמריקה הצפונית, אירואסיה ואפריקה והיה ממיני הדובים הגדולים מעולם, גדול יותר מדוב קוטב. הוא השתייך לקבוצה שונה של דובים שנכחדה, מתת-המשפחה *Agriotheriinae*. נמצאו מספר מינים שלו ברחבי העולם מפלורידה עד אתיופיה, הודו וסין.

דוב זה הגיע לאורך 2.7 מטר ולמשקל של מעל 900 ק"ג והיה אחד מגדולי הדובים והטורפים מעולם, אך היה קטן יותר מקרוביו דוב קצר-פנים וארקטותריום. מבנה השיניים שלו דמה לזה של כלב והיה על פי הערכות בעל עוצמת נשיכה גדולה ביותר, הרבה יותר משל כל טורף חי. למרות זאת הוא היה כנראה אוכל-כול כמו הדובים החיים, וניזון מצמחייה שופעת וגם מטרף של סוסיים, גמליים, קרנפיים, פריים, כליקותריים ואולי מצעירי פילאים. כמו כן ייתכן שהיה מגרש מטרפם טורפים אחרים כמו האמפימכיירודוס והברבורופליס.

## קישורים חיצוניים

קטגוריה:דוביים פרהיסטוריים
קטגוריה:מגה-פאונה של הפלייסטוקן באמריקה הצפונית
קטגוריה:מגה-פאונה של הפלייסטוקן באפריקה
קטגוריה:יונקים שחיו בנאוגן באמריקה הצפונית
קטגוריה:יונקים שחיו בפלייסטוקן באסיה
קטגוריה:יונקים שחיו בפלייסטוקן באפריקה
קטגוריה:טורפים שחיו בנאוגן
קטגוריה:טורפים שחיו בפלייסטוקן
קטגוריה:מאובני טקסונים שתוארו ב-1837
הייפפי

**הייפפי** (בהונגרית: **Hejőpapi**) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית הייפפי קטנה  מ-1,154 תושבים בשנת 1990 עד 1,080 תושבים בשנת 2018 (ירידה של כ-8%).

בהייפפי חיו מעט יהודים.

## קישורים חיצוניים

* 

* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
רמת דטרויט

**רמת דטרויט** (באנגלית: **Detroit Plateau**) היא רמה פנימית גדולה בארץ גרהאם שבאנטארקטיקה. 

גובהה של הרמה נע בין 1,500 - 1,800 מטרים מעל פני הים. 

גבולה הצפוני של הרמה הוא הקיר הדרומי של קרחון ראסל המערבי. מקרחון זה משתרעת הרמה לכיוון צפון מערב, לאורך 140 קילומטרים, עד הגיעה לרמת הרברט.

## היסטוריה
### גילוי הרמה
הרמה התגלתה לראשונה מן האוויר על ידי סר הוברט וילקינס בטיסה שערך ב-20 בדצמבר 1928. 

חלקה הצפוני והמזרחי של הרמה מופו על ידי סקר שטחי חסות איי פוקלנד שנערך בעונת מחקר 1947–1946. 

### מקור השם
וילקינס קרא לרמה "**רמת האגודה האווירית דטרויט**" (**Detroit Aviation Society Plateau**) על שמה של האגודה מדטרויט שבארצות הברית, שסייעה לארגון משלחת החקר שלו. לימים אושר שם מקוצר לרמה.

## לקריאה נוספת
• Damien Gildea, **[https://books.google.co.il/books?id=mLHtBgAAQBAJ&pg=PT26&lpg=PT26&dq=%22Detroit+Plateau%22&source=bl&ots=8ICoVHw3Xi&sig=ACfU3U3UGjyKzueBqAxpqJuO7gvlbA1SUg&hl=en&sa=X&ved=2ahUKEwjQ3J3_yOnhAhWRJ1AKHQ4aDuQ4ChDoATADegQICBAB#v=onepage&q=%22Detroit%20Plateau%22&f=false Antarctic Peninsula - Mountaineering in Antarctica: Travel Guide]**

• Mariusz Potocki, Paul A. Mayewski, Andrei V.Kurbatov, Jefferson C. Simões, Daniel A. Dixon, Ian Goodwin, Andrew M. Carleton, Michael J. Handley, Ricardo Jaña, Elena V. Korotkikh, **[https://www.sciencedirect.com/science/article/pii/S1352231016304423 Recent increase in Antarctic Peninsula ice core uranium concentrations]**, ,Atmospheric Environment Volume 140, September 2016, Pages 381-385, https://doi.org/10.1016/j.atmosenv.2016.06.010

## קישורים חיצוניים

* רמת דטרויט באתר הסקר הגאולוגי של ארצות הברית
* רמת דטרויט באתר הגאזט האנטארקטי המשווה SCAR של ממשלת אוסטרליה
* רמת דטרויט באתר peakbagger
* תרשים הנוף הנשקף מרמת דטרויט באתר peakfinder
* הרמה במבט מלוויין באתר מפות גוגל
* מפת אזור רמת דטרויט

## הערות שוליים

דטרויט
דטרויט
דטרויט
דטרויט
אנפה ירוקה

**אנפה ירוקה** (שם מדעי: *Butorides virescens*) היא מין אנפה מהסוג אנפה ירוקה אשר חיה באמריקה הצפונית לגדות אגמים, נהרות רדודים, ביצות ואף בחופים בין דרום ארצות הברית, מקסיקו ואמריקה המרכזית. היא הופצה בידי האדם לאירופה.

אנפה זו קטנה יחסית ואורכה עד 35-48 ס"מ, מוטת כנפיים של 64-68 ס"מ ומשקל של 200 גרם בממוצע. היא נמוכה ובעלת צוואר קצר ורחב, ציצות מעל ראשה וגוף עגלגל. צבעה חום-ערמוני בצוואר, החזה והפנים. מקורה צהוב וארוך והכיפה והלחיים שחורים. הרגליים ורודות והכנפיים והגב צבועים בירוק-כחול מסורטט בלבן.

האנפות מתקבצות סביב שפת המים ושם אורבות לדגים ויצורי מים דומים, אותם הם חוטפות במקורם החד. כמה אנפות למדו לדוג לצד אנשים באמצעות פיתיון של לחמים המושכים דגים לעברן.

אנפות אלה נפוצות ואינן מצויות בסכנה בטבע.
## תת-מינים
* Butorides virescens anthonyi
* Butorides virescens bahamensis
* Butorides virescens frazari
* Butorides virescens maculata
* Butorides virescens virescens

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:אנפתיים
קטגוריה:פוארטו ריקו: עופות
קטגוריה:מקסיקו: עופות
קטגוריה:בעלי חיים משתמשי כלים
קטגוריה:בעלי חיים שתוארו ב-1758
Medicine (שיר של ג'ניפר לופז)

"**Medicine**" (בעברית: "**תְרוּפָה**") הוא סינגל שהוקלט על ידי הזמרת-יוצרת האמריקאית ג'ניפר לופז, ביחד עם הראפר המרוקאי-אמריקאי פרנץ' מונטנה. השיר יצא לאור ב-3 באפריל 2019, כסינגל שלא מתוך אלבום.

השיר הגיע למקום השישי במצעד הרשמי של בוליביה.

## רקע וכתיבה
השיר נכתב על ידי ג'ניפר לופז, פרנץ' מונטנה, קימברלי קריסיוק, ורן וייד, מייקל סטורלר אריקסן, טור אריק הרמנסן, מו סמואלס ומייקי אקיין והופק על ידי סטאר-גייט וסאן אוף סוניקס. מבקרי מוזיקה השוו את השיר ל-"Get Right" ו-"Do It Well".

בנוסף לכך, עלה השיר לרשת הזרמת המדיה ספוטיפיי, בסמוך לצאתו.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של ג'ניפר לופז ב-7 באפריל 2019, כמה ימים לאחר צאתו כסינגל. את האודיו של השיר, העלתה לופז לערוצה ב-3 באפריל 2019, באמצעות שידור בכורה.

נכון לאוקטובר 2019, מונה הצפיות של הקליפ עומד על כ-26 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירי פרנץ' מונטנה
קטגוריה:שירים באנגלית
קטגוריה:שירים שנכתבו על ידי ג'ניפר לופז
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי פרנץ' מונטנה
קטגוריה:שירים שהופקו על ידי סטארגייט
קטגוריה:סינגלים שהגיעו למקום הראשון במצעד שירי הדאנס קלאב
שם מחתרתי

**שם מחתרתי** או **כינוי מחתרתי** הוא שם שניתן לפעילי מחתרות כאמצעי מידור, מתוך מטרה להסתיר את הזיהוי האמיתי שלהם. חלק מהשמות המחתרתיים נותרים מוכרים יותר לציבור מאשר השמות האמיתיים - גם לאחר סיום פעילות המחתרת.

## מפקדים, לוחמים ופעילים במחתרות העבריות
להלן שמות מחתרתיים של מפקדים, לוחמים וופעילים במחתרות העבריות לפני קום מדינת ישראל

מחתרתי
קטגוריה:מחתרות
Limitless

"**Limitless**" (בעברית: "**ללא גבולות**") הוא סינגל שהוקלט על ידי הזמרת-יוצרת האמריקאית ג'ניפר לופז, מתוך פסקול הסרט "סיבוב שני". השיר יצא לאור ב-16 בנובמבר 2018, כסינגל הראשון והפותח מתוך הפסקול.

את קליפ השיר, העלתה לופז לערוץ היוטיוב שלה, חודש לאחר צאתו של השיר כסינגל.

## רקע וכתיבה
בשנת 2018 שיחקה בתפקיד הראשי בסרט "סיבוב שני", לצד ליאה רמיני, ונסה הדג'נס, טריט ויליאמס ומיילו ונטימיליה. בהמשך, נודע כי את נעימת הנושא של אותו הסרט, תשיר לופז בעצמה. עוד נודע כי הוא יהיה הסינגל הראשון מתוך הפסקול.

השיר נכתב והופק על ידי סיה וג'סי שטקין.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של ג'ניפר לופז ב-20 בדצמבר 2018. בקליפ מופיעה הבת של לופז. לאורכו של הקליפ, ניתן לראות את לופז, רוקדת כשמשני צדדיה ניצבים רקדני ליווי.

נכון ליוני 2019, מונה הצפיות של הקליפ עומד על כ-7 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירים באנגלית
קטגוריה:שירים שנכתבו על ידי ג'סי שטקין
קטגוריה:שירים שנכתבו על ידי סיה
קטגוריה:שירים מסרטי קולנוע
קטגוריה:בלדות פופ
Should've Said No

"**Should've Said No**" (בעברית: "**(היית/י) צריכ/ה להגיד לא**" או "**הָיָה צָרִיךְ לְהַגִּיד לֹא**") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום הבכורה שלה, *[[Taylor Swift]]*. השיר יצא לאור ב-18 במאי 2008, על ידי חברת התקליטים ביג משין רקורדס, כסינגל החמישי והאחרון מתוך האלבום.

השיר הגיע למקום הראשון במצעד שירי הקאנטרי, וה-33 במצעד הבילבורד הוט 100.

## רקע וכתיבה
השיר נכתב על ידי טיילור סוויפט לבדה והופק על ידי נייתן צ'פמן. השיר הוא שיר בסגנון הקאנטרי-פופ, המשלב בתוכו גם את סגנון הפופ רוק. איגוד תעשיית ההקלטות האמריקאי העניק לשיר את מעמד הפלטינה, על סך מכירות של כ-1.5 מיליון עותקים בארצות הברית.

כמו כן, זכה השיר בשני פרסי BMI, בטקס שהתקיים בשנת 2009.

## ביקורת
כלפי השיר הופנו ביקורות חיוביות, תוך שברולינג סטון הוא דורג במקום ה-72 ברשימת "כל 206 השירים של טיילור סוויפט, לפי דירוג".

### רשימות כל הזמנים וסוף שנה

## הופעות חיות
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Should've Said No" בוצע באצטדיון ג'ילט בפוקסבורו, מסצ'וסטס, ב-19 במאי 2023. ב-19 באוקטובר 2024, סוויפט פתחה את קטע האקוסטי עם השיר "Should’ve Said No". לאחר הבית הראשון, היא ביצעה מעבר ל-"I Did Something Bad" מתוך האלבום *[[Reputation]].*

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2006
קטגוריה:סינגלים מ-2008
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי נייתן צ'פמן
קטגוריה:שירים על בגידה: זוגיות
קטגוריה:שירי פופ רוק אמריקאיים
קטגוריה:שירי קאנטרי פופ
קטגוריה:סינגלים בהוצאת ביג משין רקורדס
חוסיין סלאמי

**חוסיין סלאמי** (, נהגה **הוֹסֵין סַלַאמִי**; 1960 – 13 ביוני 2025) היה קצין צבא איראני בדרגת מייג'ור גנרל ששימש כמפקד משמרות המהפכה האסלאמית. חוסל בתחילת מבצע עם כלביא.

## ביוגרפיה
[ממוזער|חוסיין סלאמי ו[אמיר עלי חאג'יזאדה בתערוכה המציגה את טיל פתאח-1, 2023]]
סלאמי נולד ב-1960 בגולפאיגאן, איספהאן, אז חלק מהמדינה האימפריאלית של איראן. בשנת 1978 התקבל למחלקה להנדסת מכונות באוניברסיטה האיראנית למדע וטכנולוגיה. עם פרוץ מלחמת איראן-עיראק הצטרף למשמרות המהפכה האסלאמית. לאחר המלחמה המשיך בלימודיו וסיים תואר שני במנהל הגנה באוניברסיטת אזאד האסלאמית.

בין השנים 1992–1997 שימש סלאמי כמפקד המכללה לפיקוד ומטה של משמרות המהפכה, בשנים 1997–2005 שימש כסגן לענייני מבצעים במטה משמרות המהפכה. בשנת 2005 מונה סלאמי למפקד חיל האוויר של משמרות המהפכה וב-2009 מונה לסגן מפקד משמרות המהפכה. במקביל שימש כאיש סגל באוניברסיטה העליונה לביטחון לאומי בטהראן הכפופה למטה הכללי של הכוחות המזוינים.

ב-21 באפריל 2019 מינה עלי ח'אמנאי את סלאמי למפקד העליון החדש של משמרות המהפכה, במקומו של מוחמד עלי ג'עפרי, שכיהן בתפקיד מאז ספטמבר 2007.

סלאמי בלט בין מפקדי משמרות המהפכה בשל נאומיו החריפים והתוקפניים נגד ארצות הברית, ישראל וסעודיה. כך למשל, במהלך נאום בטלוויזיה האיראנית, דווח כי סלאמי הצהיר: 'אנו מתכננים לשבור את אמריקה, ישראל ושותפותיהן ובעלות בריתן. כוחות הקרקע שלנו צריכים לנקות את כדור הארץ מזוהמת קיומם".

### סנקציות
ב-8 באפריל 2019 הטילה ארצות הברית סנקציות כלכליות וסנקציות נסיעות על משמרות המהפכה ועל ארגונים, חברות ואישים הקשורים אליהם. סלאמי אמר כי משמרות המהפכה גאים בכך שוושינגטון הגדירה אותם כארגון טרור. מאוחר יותר צוין כי סלאמי נכלל ברשימת הסנקציות מכיוון שהוא קודם ב-21 באפריל למפקד משמרות המהפכה.

ב-3 באוקטובר 2022 נכלל סלאמי ברשימת הסנקציות הקנדית שכללה 9 ישויות איראניות ו-25 בכירים. הסנקציות באו בתגובה למותה של מהסא אמיני, ולרדיפת המפגינים בהפגנות הנרחבות שבאו בעקבותיה.

חוסל על ידי חיל האוויר הישראלי בתחילת מבצע עם כלביא ב-13 ביוני 2025.

## קישורים חיצוניים

* 

## הערות שוליים

קטגוריה:אנשי משמרות המהפכה האסלאמית
קטגוריה:איראן: צבא וביטחון
קטגוריה:אישים שנהרגו במבצע עם כלביא
קטגוריה:אנשי משמרות המהפכה האסלאמית שנהרגו בידי ישראל
קטגוריה:איראנים שנולדו ב-1960
קטגוריה:איראנים שנפטרו ב-2025
קטגוריה:מבצע עם כלביא
ברבי ורוק מעולם אחר

**ברבי ורוק מעולם אחר** (באנגלית: **Barbie and the Rockers: Out of This World**) הוא סרט הנפשה אמריקאי לילדים מסוגת הרפתקאות, מדע בדיוני ומוזיקה המבוסס על בובת הפלסטיק "ברבי" המיוצרת על ידי חברת הצעצועים האמריקאית "מאטל". הסרט הופק על ידי חברות "DIC Entertainment" , "Saban Entertainment" ו"מאטל", בוים על ידי ברנרד דיריס ונכתב על ידי ביל דובאי, מרתה מורן ורות הנדלר. 

הסרט הוקרן לראשונה בארצות הברית בספטמבר 1987 כמו "מיני-סדרה" עם סרטו השני "ברבי ורוק בדרך חזרה". בישראל הסרט הופץ לראשונה בשנת 1991 בדיבוב לעברית ב-VHS על ידי "חברים מצוירים", גם יחד עם סרטו השני "ברבי ורוק בדרך חזרה". אורך הסרט הוא כ-30 דקות, ושפת המקור שלו היא אנגלית (הסרט דובב לשפות נוספות, ביניהן: עברית ופורטוגזית).

## תקציר העלילה
הסרט מספר על להקת הרוק של ברבי אשר מופיעה בסיבוב הופעות עולמי. בשביל שסיבוב ההופעות העולמי שלהם יהיה מוצלח, ברבי מחליטה לבצע הופעה אחרונה בהחלט בחלל לקידום השלום העולמי.

## הדמויות והמדבבים
	
### במקור
* **[[שרון לואיס]]** - ברבי
* **[[מיכאל בניאר]]** - קן
* **[[גרי צ'אלק]]**
* **[[דוק האריס]]**
* **[[לין ג'ונסון]]**
* **[[ויקטוריה לנגטון]]**
* **[[דבי ליק]]** 
* **[[קאתי מיד]]** 
* **[[דאג פארקר]]** 
* **[[ג'ון פייני]]** 
* **[[ניקי שארפ]]** 
* **[[וינה סוד]]** 
* **[[ג'ון סטוקר]]** 
* **[[מירנדה כריסטין]]** 
* **[[בנדיקט קמפבל]]** 
* **[[ליסה אן בלי]]**
* **[[אלכסנדרה קרטר]]**

### בעברית
* **[[קובי מידן]]** - קן / דמויות שונות
* **[[שמעון כהן (מדבב)|שמעון כהן]]** - דמויות שונות

## השירים
בסרט הופיעו כ-7 שירים. השירים לא דובבו לעברית. רשימת השירים של הסרט על פי הופעתם:
* "Barbie and the Rockers Theme" - בוצע על ידי שרון לואיס, מרי אדמס, ג'ואן וילסון ושרה ג'ייסון
* "Catch Us If You Can" (קאבר לשיר של להקת "דייב קלארק פייב") - בוצע על ידי שרון לואיס
* "Best Friends" - בוצע על ידי שרון לואיס
* "I'm Happy Just to Dance with You" (קאבר לשיר של להקת "הביטלס") - בוצע על ידי שרון לואיס
* "Do You Believe in Magic" (קאבר לשיר של להקת "הכפיות המאוהבות") - בוצע על ידי שרון לואיס
* "Reachin' for the Stars" - בוצע על ידי שרון לואיס
* "Everybody Rock" - בוצע על ידי שרון לואיס

## ראו גם
* ברבי
* ברבי ורוק בדרך חזרה

## קישורים חיצוניים

* 

קטגוריה:סרטי 1987
קטגוריה:סרטים אמריקאיים
קטגוריה:סרטי הנפשה אמריקאיים
קטגוריה:סרטי הרפתקאות אמריקאיים
קטגוריה:סרטי מדע בדיוני אמריקאיים
קטגוריה:סרטים מוזיקליים אמריקאיים
קטגוריה:סרטים באנגלית
קטגוריה:סרטי ברבי
קטגוריה:סרטי ילדים
קטגוריה:סרטי הנפשה מוזיקליים
קטגוריה:ספיישלים טלוויזיוניים אמריקאים
קטגוריה:סרטים המבוססים על בובות אופנה
קטגוריה:סבן אנטרטיינמנט: סרטים
פנינה עמיר-זמיר

**פנינה עמיר-זמיר** (1929 – 2011) הייתה אמנית וקדרת, ישראלית, ילידת רומניה.

## ביוגרפיה
פנינה עמיר נולדה ברומניה בשנת 1929. אביה מיכאל עמיר (ויסמן), היה פעיל ציוני וחבר הפרלמנט של רומניה. בשנת 1940 עלתה לארץ ישראל עם משפחתה. אחיה, כרמי ויסמן (עמיר) נפל במלחמת העצמאות בקרב בקרבת חוליקאת. עמיר למדה ציור בפריז, צרפת. לאחר שובה לישראל עבדה כשוליה במפעל הקרמיקה "לפיד" בתל אביב. בשנת 1955 הצטרפה לסדנה האמנותית של מפעל "חרסה", שם הועסקה בעיטור ועיצוב כלים. בשנת 1958 נשלחה להשתלמות אצל הקדר ג'ינבטיסטה ולנטיני, וכן להשתלמות בטכנולוגיה קרמית בפאנצה, איטליה. בין השנים 1962-1959 לימדה טכנולוגיה של הקרמיקה ב"בצלאל". בשנת 1960, לאחר פרישת נחמיה עזז מתפקיד ראש המחלקה האמנותית ב"חרסה", החליפה אותו עמיר עד לסגירת המחלקה בשנת 1965. במשך שנים רבות שימשה כמזכירה בהתנדבות של ארגון הקרמיקאים בישראל. פעלה בתל אביב-יפו.

## קישורים חיצוניים
* 

קטגוריה:פסלות ישראליות
קטגוריה:פסלים ישראלים
קטגוריה:אמניות קרמיקה ישראליות
קטגוריה:אמני קרמיקה ישראלים
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:עולות במלחמת העולם השנייה
קטגוריה:עולים במלחמת העולם השנייה
קטגוריה:ישראליות שנולדו ב-1929
קטגוריה:ישראלים שנולדו ב-1929
קטגוריה:ישראליות שנפטרו ב-2011
קטגוריה:ישראלים שנפטרו ב-2011
חוף דייוויס

**חוף דייוויס** (באנגלית: **Davis Coast**) הוא חלק מהחוף המערבי של חצי האי האנטארקטי שבאנטארקטיקה.  

חוף זה מצוי בין כף קיילמן וכף סטרנק.

## היסטוריה
### מקור השם

שמו של החוף ניתן לו על ידי הוועדה המייעצת לשמות אנטארקטיים.

החוף נקרא על שמו של קפטן ג'ון דייוויס  צייד כלבי ים אמריקאי.

דייוויס היה הראשון שנחת על חופי אנטארקטיקה, באונייתו ססיליה (*Cecilia*), במפרץ יוז, שבחוף זה, ב-7 בפברואר 1821.

## לקריאה נוספת

• Ute Christina Herzfeld, **[https://books.google.co.il/books?id=fIrcBQAAQBAJ&pg=PA113&lpg=PA113&dq=%22Davis+Coast%22&source=bl&ots=TT4FCi2J6p&sig=ACfU3U0IX3SJO_3QIAhxIh5pvS3AOhWOSg&hl=en&sa=X&ved=2ahUKEwjn7Ijl6urhAhVBLlAKHUJ_DI04FBDoATAHegQIBhAB#v=onepage&q=%22Davis%20Coast%22&f=false Atlas of Antarctica: Topographic Maps from Geostatistical Analysis of Satellite Radar Altimeter Data]**, P 115

## קישורים חיצוניים

* חוף דייוויס באתר הסקר הגאולוגי של ארצות הברית
* חוף דייוויס באתר הגאזט האנטארקטי של ממשלת אוסטרליה
* חוף דייוויס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור חוף דייוויס
* תחזית מזג אוויר עדכנית ארוכת טווח עבור חוף דייוויס
* סטטיסטיקות מזג אוויר עבור חוף דייוויס
* 
* תצלום חוף דייוויס

## הערות שוליים

*
דייוויס
קטגוריה:ארצות הברית באנטארקטיקה
טוני הואר

**טוני הואר** (באנגלית: **Sir Charles Antony Richard Hoare**; 11 בינואר 1934 - 5 במרץ 2026) היה חוקר בתחום מדעי המחשב.

## ביוגרפיה

טוני הואר נולד בקולומבו, סרי לנקה שהייתה באותה התקופה חלק מהאימפריה הבריטית. אביו היה פקיד בשירות המדינה הבריטי ואימו הייתה בת של בעל חווה לגידול תה. הואר נשלח לאנגליה והוא למד באוקספורד ובקנטרברי. לאחר סיום לימודיו באוניברסיטת אוקספורד הוא שירת מספר שנים בצי המלכותי. במהלך השרות הוא למד רוסית. לאחר סיום השרות הואר חזר לאוניברסיטת אוקספורד ללימודי סטטיסטיקה ונחשף למחשב. בהמשך הוא נסע לאוניברסיטת מוסקבה ולמד אצל אנדריי קולמוגורוב.

בשנת 1960 הואר חזר לאנגליה והחל עבודה בחברת מחשבים בכתיבת יישומים מבוססי אלגול. בשנת 1968 הוא התמנה לפרופסור למחשבים באוניברסיטה בבלפסט. בשנת 1977 הוא חזר לאוניברסיטת אוקספורד ותוך מספר שנים התמנה לראש מעבדת מחשבים. לאחר שיצא לגמלאות הוא קיבל תואר Emeritus Professor ועסק במחקר בחברת מיקרוסופט.

הואר תרם לפיתוח מיון מהיר, בחירה מהירה, לוגיקת הואר, עיבוד מקבילי ושפת תכנות.

בשנת 1980 הוענק לו פרס טיורינג. בשנת 1982 הוא התקבל לחברה המלכותית. בשנת 2000 הוא קיבל את פרס קיוטו על תרומתו למדעי המחשב ובשנת 2023 קיבל את המדליה המלכותית.

נפטר ב-5 במרץ 2026.

## לקריאה נוספת

* Gerard O’Regan, **Giants of Computing - A Compendium of Select, Pivotal Pioneers**, Springer, 2013, pp. 133–138.


## קישורים חיצוניים
* 

* דף אישי באתר אוניברסיטת אוקספורד
* 

קטגוריה:מדעני מחשב בריטים
קטגוריה:חוקרי שפות תכנות
קטגוריה:אבירים בריטים
קטגוריה:עמיתי החברה המלכותית
קטגוריה:זוכי פרס טיורינג
קטגוריה:בוגרי אוניברסיטת אוקספורד
קטגוריה:עובדי מיקרוסופט
קטגוריה:בוגרי אוניברסיטת המלכה בבלפסט
קטגוריה:זוכי המדליה המלכותית
קטגוריה:בריטים שנולדו ב-1934
קטגוריה:בריטים שנפטרו ב-2026
חוף באומן

**חוף באומן** או **חוף בואומן** (באנגלית: **Bowman Coast**) הוא חלק מהחוף המזרחי של חצי האי האנטארקטי שבאנטארקטיקה. 

החוף מצוי בין כף נורת'רופ לבין כף אגאסי.

## היסטוריה
### גילוי החוף
החוף התגלה על ידי סר הוברט וילקינס בטיסתו שנערכה ב-20 בדצמבר 1928.

### מקור השם
וילקינס קרא לחוף על שמו של אייזיאה באומן, שהיה מנהל החברה הגאוגרפית האמריקאית באותה עת.

## לקריאה נוספת
• Ute Christina Herzfeld, **[https://books.google.co.il/books?id=fIrcBQAAQBAJ&pg=PA168&lpg=PA168&dq=%22Bowman+Coast%22&source=bl&ots=TT4FCi3Odj&sig=ACfU3U2atHzn9y4Sxb1PQRIiEnKCnmpaqg&hl=en&sa=X&ved=2ahUKEwjLsaDP8OrhAhVR3KQKHX4xA5AQ6AEwC3oECAcQAQ#v=onepage&q=%22Bowman%20Coast%22&f=false Atlas of Antarctica: Topographic Maps from Geostatistical Analysis of Satellite Radar Altimeter Data]**, PP 114, 168

• A. P. Crary, L. M. Gould, E. O. Hulburt, Hugh Odishow, Waldo E. Smith, editors, **[https://books.google.co.il/books?id=j44Kw31FSboC&pg=PA53&lpg=PA53&dq=%22Bowman+Coast%22&source=bl&ots=PPaPw3TKnw&sig=ACfU3U3ehoII6V81umvxhAP6mCBQJAY1aA&hl=en&sa=X&ved=2ahUKEwjLsaDP8OrhAhVR3KQKHX4xA5AQ6AEwCXoECAgQAQ#v=onepage&q=%22Bowman%20Coast%22&f=false Antarctica in the International Geophysical Year]**, P 53

## קישורים חיצוניים
* חוף באומן באתר הסקר הגאולוגי של ארצות הברית
* חוף באומן באתר הגאזט האנטארקטי המשווה SCAR של ממשלת אוסטרליה

## הערות שוליים

*
באומן
קטגוריה:ארצות הברית באנטארקטיקה
ביירון (מכתש פגיעה)

**מכתש ביירון** הוא מכתש פגיעה הנמצא על כוכב חמה אשר קרוי על שמו של המשורר האנגלי לורד ביירון. האיגוד האסטרונומי הבינלאומי הכריז על שמו של המכתש ב-1976.

## קישורים חיצוניים


* 
* 
* 


## הערות שוליים

קטגוריה:מכתשי פגיעה על כוכב חמה
Change (שיר)

"**Change**" (בעברית: "**שִׁנּוּי**") הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך הפסקול, *[[AT&T Team USA Soundtrack]]*. השיר יצא לאור ב-8 באוגוסט 2008, על ידי חברת התקליטים ביג משין רקורדס, כסינגל השיווקי הראשון מתוך הפסקול.

השיר הגיע למקום ה-57 במצעד שירי הקאנטרי, והעשירי במצעד הבילבורד הוט 100.

## רקע וכתיבה
השיר נכתב על ידי טיילור סוויפט והופק על ידה ועל ידי נייתן צ'פמן. השיר הוא שיר בסגנון הפופ רוק. כמו כן, זכה השיר למעמד הזהב בארצות הברית מטעם איגוד תעשיית ההקלטות האמריקאי, על סך מכירות של כחצי מיליון עותקים במדינה. הוא הצליח להיכנס למצעד שירי הפופ והגיע בשיאו למקום ה-21.

בנוסף לכך, נכלל השיר בפסקול האולימפיאדה שהתקיימה בבייג'ינג בשנת 2008, *[[AT&T Team USA Soundtrack]]*.

## וידאו קליפ
הווידאו קליפ המלא שיצא עבור השיר הועלה לערוץ היוטיוב של טיילור סוויפט ב-16 ביוני 2009. הקליפ בוים על ידי שון רובינס. לאורכו של הקליפ, ניתן לראות את סוויפט מנגנת בגיטרה, תוך שמאחוריה יש להקת ליווי. הקליפ עצמו צולם בכנסייה, תוך שלאורכו מופיעים אורות בצבעים שונים.

נכון לינואר 2021, מונה הצפיות של הקליפ עומד על כ-50 מיליון צפיות.

## ביקורת
כלפי השיר הופנו ביקורות חיוביות ומעורבות כאחד, תוך שברולינג סטון הוא דורג במקום ה-204 ברשימת "כל 229 השירים של טיילור סוויפט, לפי דירוג".

### רשימות כל הזמנים וסוף שנה

## מיקומי שיא

## נתוני מכירות

## 

**** (בעברית: **שינוי (גרסתה של טיילור)**) היא הקלטה חוזרת של "Change". היא יצאה לאור על ידי סוויפט ב-9 באפריל 2021, באמצעות חברת התקליטים ריפבליק רקורדס, ביחד עם שאר שירי **, ההוצאה החוזרת של אלבומה משנת 2008.

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי טיילור סוויפט
קטגוריה:שירים שהופקו על ידי כריסטופר רו
קטגוריה:שירים שהופקו על ידי נייתן צ'פמן
קטגוריה:שירי פופ רוק אמריקאיים
ולדימיר אטוש

**ולדימיר אברמוביץ' אטוש** (ברוסית: **Влади́мир Абра́мович Э́туш**; 6 במאי 1922 – 9 במרץ 2019) היה שחקן קולנוע ותיאטרון סובייטי ורוסי, ממוצא יהודי. בשנת 1984 הוענק לו תואר האמן העממי של ברית המועצות. בעל כל ארבע דרגות עיטור ההצטיינות למען המולדת.

## פילמוגרפיה נבחרת

## חייו האישיים
אביו אברהם אטוש היה יליד הלוסק. בתקופת נא"פ הוא היה איש עסקים ובהמשך עבד בניין. אמו של השחקן ראיסה (מבית שמולאין) הייתה עקרת בית ולאחר מעצר בעלה החלה לעבוד. לאטוש הייתה אחות לידיה, מורה למוזיקה.

אטוש היה נשוי מספר פעמים.
* **נינל מישקובה** (ילידת 1926, נפטרה ב-2003) - שחקנית, בתו היחידה של גנרל קונסטנטין מישקוב.
* **ילנה איזמיילובה** (ילידת 1920, נפטרה ב-2005) - שחקנית, נישואים אזרחיים בשנים 1945–1950.
* **נינה קריינובה** (ילידת 1927, נפטרה בשנת 2000) - מורה לאנגלית.
* **ילנה גורבונובה** (ילידת 1965) - מורה לאנגלית.

מנישואיו לנינה קריינובה נולדה לו בת, השחקנית ראיסה אטוש (ילידת 1955).

## קישורים חיצוניים

* 

* 

קטגוריה:יהודים אנשי הצבא האדום במלחמת העולם השנייה
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:מעוטרי עיטור ההצטיינות למען המולדת
קטגוריה:מעוטרי עיטור המלחמה הפטריוטית הגדולה
קטגוריה:מעוטרי הכוכב האדום
קטגוריה:שחקני קולנוע וטלוויזיה יהודים רוסים
קטגוריה:שחקני קולנוע וטלוויזיה יהודים סובייטים
קטגוריה:שחקני תיאטרון יהודים רוסים
קטגוריה:אמני העם של ברית המועצות
קטגוריה:דפים עם תרגומים שלא נסקרו
קטגוריה:רוסים שנולדו ב-1922
קטגוריה:רוסים שנפטרו ב-2019
Foton MP-X

**Foton MP-X** היא מכונית מסחרית מתוצרת  יצרנית הרכב הסינית **Foton Motor** , חברת בת של **[[BAIC Group]]** (שם רשמי: (Beijing Automotive Industry Holding Co., Ltd", בסינית: "北京汽车工业控股有限责任公司") אשר מיוצרת משנת 2011 ועד היום.

## Foton MP-X

* 5 דלתות כולל 2 דלתות צד אחוריות (דלתות הזזה).
* מספר נוסעים: 6/7/8/9/11.
* מנוע קדמי.
* מנועי בנזין: 2.0 ליטר, 2,4 ליטר, מנועי דיזל - 2.4 ליטר, 2.8 ליטר.
* סוג הנעה: הנעה אחורית.
* קיבולת מכל דלק - 75 ליטר.
* דגם ""Foton MP-X" יוצר בתצורת אמבולנס.
* מחיר היחידה עמד על 97,800 - 166,600 רנמינבי (שנת 2011, בסין).
### דגמים
* "4G63S4M Versions  2.0" - מחיר היחידה 97,800-103,800 רנמינבי (שנת 2011, בסין).
* "4GI Versions  2.0" - מחיר היחידה 99,000 - 102,000 רנמינבי (שנת 2011, בסין).
* "2.4 Petrol Versions" - מחיר היחידה 98,800 - 153,600 רנמינבי (שנת 2011, בסין).
* "2.4 Diesel Versions" - מחיר היחידה 98,800 - 153,600 רנמינבי (שנת 2011, בסין).
* "2.8 Diesel Versions" - מחיר היחידה 116,000 - 166,600 רנמינבי (שנת 2011, בסין).

## תמונות

קובץ:Foton MP-X LWB China 2014-04-16.jpg | דגם "Foton MP-X" 
קובץ:Foton MP-X LWB facelift China 2016-04-09.jpg | דגם "Foton MP-X" 
קובץ:Foton MP-X 002.jpg | דגם "Foton MP-X" 


## ראו גם
* Foton Tunland
* Foton Toano
* Foton Midi
* Foton Xiangling V
* Foton Saga

## קישורים חיצוניים

* 

## הערות שוליים

קטגוריה:דגמי מכוניות שהושקו ב-2011
קטגוריה:מכוניות מסחריות
קטגוריה:כלי רכב המיוצרים בסין
MP-X
המנון גרינלנד

**את, ארצנו העתיקה** (בגרינלנדית: **Nunarput, utoqqarsuanngoravit**) הוא ההמנון הלאומי של גרינלנד, ההמנון נכתב על ידי הנינג יעקב הנריק לונד והולחן על ידי יונתן פטרסן. הוא אומץ רשמית בשנת 1916.

## מילות השיר

## קישורים חיצוניים
* MIDI ותווים
* ההמנון הלאומי של גרינלנד ביוטיוב

גרינלנד
קטגוריה:גרינלנד: סמלים
ברברה שנברגר

**ברברה שנברגר** (בגרמנית: **Barbara Schöneberger**; נולדה ב-5 במרץ 1974) היא שחקנית, זמרת ומנחת טלוויזיה גרמנייה.

## ביוגרפיה
שנברגר נולדה במינכן כבת יחידה לנגן קלרינט ועקרת בית.

היא למדה סוציולוגיה, תולדות האמנות ותקשורת באאוגסבורג.

ב-1999 החלה להנחות מספר תוכניות בטלוויזיה.

ב-2001 שיחקה בפרק של קומדיית המצבים "Das Amt".

ב-2007 שיחקה בסרט "Herr Bello" המבוסס על ספר של סופר הילדים הגרמני פול מאר (Paul Maar).

ב-2007 הוציאה את אלבומה הראשון כזמרת הנקרא "Jetzt singt sie auch noch!".

ב-2008 דיבבה בסרט ההנפשה "Niko – Lentäjän poika, aka Niko & The Way to the Stars".

בשנים 2008–2011 הנחתה את טקס "פרס הקולנוע הגרמני" (Deutscher Filmpreis).

ב-2009 הנחתה את פרס המוזיקה "Echo".

ב-2009 הוציאה את אלבומה השני "Nochmal, nur anders".

ב-2010 שיחקה בסרט הנעורים "Freche Mädchen 2".

משנת 2015 מגישה כל שנה את ניקוד השופטים הגרמני בתחרות האירוויזיון.

## קישורים חיצוניים

* 

* https://www.was-war-wann.de/personen/barbara-schoeneberger.html

## הערות שוליים

קטגוריה:מנחות טלוויזיה גרמניות
קטגוריה:זמרות גרמניות
קטגוריה:שחקניות קולנוע וטלוויזיה גרמניות
קטגוריה:זמרות-יוצרות גרמניות
קטגוריה:גרמניות שנולדו ב-1974
קטגוריה:גרמנים שנולדו ב-1974
קשת A*

שמאל|ממוזער|כוכבים מאסיביים מקיפים את החור השחור במרכז שביל החלב. משמאל למעלה - מועד הצילום. מימין למעלה - קנה מידה. הצלב מסמן את מיקומו של החור השחור.A. Eckart (U. Koeln) & R. Genzel (MPE-Garching), SHARP I, NTT, La Silla Obs., ESO
**קשת A*** (באנגלית: ****, שפירושו בעברית " בקבוצת קשת") הוא המיקום ממנו יוצא שידור רדיו חזק ומרוכז במיוחד במרכז גלקסיית שביל החלב בשל חור שחור שנמצא שם.

## היסטוריה
ב-16 באוקטובר 2002, צוות בינלאומי בראשות ריינהרד גנצל ממכון מקס פלאנק דיווח לראשונה על תצפית בה עקבו אחר תנועת הכוכב S2 שנמצא בקרבת קשת A* במשך קרוב לעשר שנים. מבדיקת מסלול ההקפה עולה שהמסה של קשת A* היא כ-3.7 מיליון מסות שמש ברדיוס שאינו עולה על 6.25 שעות אור, או כ-4.2 מיליארד קילומטרים. לשם השוואה, פלוטו מקיף את השמש ברדיוס של 5.51 שעות אור או כ-3.7 מיליארד קילומטרים. הערכות כיום הן שמסת החור השחור הן בטווח של כ-4 מיליון עד 4.3 מיליון מסות שמש. ראיות אלו תומכות בכך שקשת A* הוא חור שחור על-מסיבי, כמו אלה הקיימים במרכזים של רוב הגלקסיות. ב-2020 זכה גנצל, יחד עם עמיתתו אנדריאה גז, בפרס נובל לפיזיקה על מחקרם, שחיזק את עובדת קיומו של החור השחור.

תצפיות אלה מצביעות בדרך עקיפה על קיומו חור שחור במקום. שיטה ישירה יותר וחדשנית לתצפית בחורים שחורים, שימשה לתצפית אחר החור השחור העל מסיבי M87* שבמרכז הגלקסיה M87. ב-10 באפריל 2019 פרסמו מדענים מקבוצת  תיעוד של החור השחור, באמצעות שימוש במערך של שמונה טלסקופי רדיו שהיו פזורים במספר מקומות על פני כדור הארץ. לצורך עיבוד המידע, נדרש תזמון מדויק ביותר ביניהם אשר הושג באמצעות שעונים אטומיים. אף החור השחור קשת A* צולם בשיטה זו, ותמונתו פורסמה לראשונה בפומבי ב-12 במאי 2022. בשונה מתמונתו של החור השחור M87*, תמונתו של קשת A* כוללת הרבה יותר אור בסביבתו של אופק האירועים של החור השחור. תופעה זו נגרמת שכן בהשוואה ל-*M87, קשת A* קטן הרבה יותר, ולפיכך החומר והאור מסתובב סביבו במהירות רבה יותר. משום כך קשה יותר להבחין בחור השחור עצמו, הנמצא בתוך האור הסובב אותו. רדיוס התמונה שצולמה קרוב לזה שבו מקיף כוכב חמה את השמש.

## קישורים חיצוניים

* 
* 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שביל החלב
קטגוריה:חורים שחורים
המנון קובה

**ההמנון של ביאמו** (בספרדית: **El Himno de Bayamo**) הוא ההמנון הלאומי של קובה, הוא חובר והולחן בידי פרוצ'ו פיגורדו במהלך קרב ביאמו בשנת 1868.

## היסטוריה
ב-10 באוקטובר 1868 הכניעו הכוחות הקובנים את השלטונות הספרדים, החוגגים הקיפו את פיגורדו ודרשו ממנו לכתוב המנון למנגינה שזמזמו, וכך על האוכף כתב את מילות ההמנון, שהיה ארוך מן הגרסה הרשמית. 
שנתיים לאחר מכן נתפס פיגורדו בידי הספרדים והוצא להורג על ידי כיתת יורים, לפני מותו צעק: "מורייר בור לה פטריה א ויויר" (טוב למות למען המדינה), ההמנון אומץ רשמית ב-1902 ונשמר במהפכת 1959.

## מילות ההמנון
במקור היו להמנון שישה בתים, ארבעת האחרונים הוסרו כיוון שפגעו בגאוות הספרדים, ואף היו ארוכים מידי.

## קישורים חיצוניים

* Cuba: ''La Bayamesa'' - אודיו של ההמנון, עם מידע ומילות השיר
* מאמר בספרדית על שלושה שירים בשם La Bayamesa
* אתר ההמנון 

קובה
קטגוריה:קובה: סמלים לאומיים
קטגוריה:שירים על קובה
סוללת אלקליין

ממוזער|מבנה סוללת אלקליין. 1-חיבור חיובי (+). 2-איסוף זרם, 3-אנודת אבץ, 4-מחיצה מוליכה יונית (תמיסת אשלגן הידרוקסיד),5-קתודת מנגן דו-חמצני, 6-מעטפת חיצונית, 7- אטם התפשטות, 8-כיסוי מגן,9-חיבור שלילי (-)
**סוללת אלקליין** (באנגלית: **Alkaline battery**) היא סוג של סוללה ראשונית המפיקה אנרגיה בתגובה בין אבץ ומנגן דו-חמצני (MnO2 ). מקור השם אלקליין מהמילה אלקלי - בסיס הוא בשימוש באשלגן הידרוקסיד KOH כאלקטרוליט. לסוללת אלקליין צפיפות אנרגיה (אנרגיה ליחידת נפח או מסה) גבוהה בהשוואה לסוללות אחרות במתחים דומים, רוב הסוללות הראשוניות (שאינן מיועדות לטעינה מחדש) הן סוללות אלקליין המשמשות לצעצועים, פנסים, מכשירים אלקטרונים קטנים וכו'. היקף הייצור העולמי הוא כ-10 מיליארד סוללות בשנה.

## היסטוריה
סוללות בהן האלקטרוליט הוא בסיס פותחו לראשונה על ידי הממציא השוודי ולדימיר יונגנר בשנת 1899 ובאופן עצמאי גם על ידי תומאס אדיסון ב-1901. סוללת האלקליין המודרנית המסובבת על אבץ ותחמוצת מנגן פותחה על ידי המהנדס הקנדי לואיס אורי מחברת יוניון קרביד בשנות ה-50 והפטנט על הסוללה אושר ב-1960. בשנות ה-60 הכילו סוללות אלקליין גם כמות קטנה של כספית למניעת תגובות צדדיות של אנודת האבץ באמצעות יצירת אמלגם, תקנות לצמצום השימש בכספית ושיפורים בחומרים הביאה לירידה או הוצאה מוחלטת של הכספית מהסוללות כך שתכולת הכספית בסוללות אלקליין מודרניות זניחה.

## כימיה
האלקטרודה השלילית - האנודה (מחוברת לצד השטוח של הסוללה) היא אבץ והאלקטרודה החיובית - הקתודה (המחוברת לבליטה שבצידה השני של הסוללה) היא מנגן דו-חמצני MnO2. בין האלקטרודות מפרידה תמיסה מרוכזת של אשלגן הידרוקסיד KOH שאינו משתתף בתגובה האלקטרוכימית וריכוזו אינו משתנה (בניגוד לריכוז החומצה במצבר).

חצאי התגובות:

Zn_(s) \ +2OH^- _(aq) -> ZnO_(s) \ +H_2O_(l) \ +2e^- \ \ \ \ \ \ \ \ E=+1.28V

2MnO_2_(s) \ +H_2 O_(l) \ +2e^- -> Mn_2O_3_(s)\ +2OH^- _(aq) E=+0.15V 

התגובה הכוללת

Zn_(s) \ + 2MnO_2_(s) -> ZnO_(s) \ +Mn_2O_3_(s) \ \ \ \ \ \ E=+1.43V 

קיבול האנרגיה של סוללת אלקליין תלוי בגודלה, מסוללת אלקליין בגודל AA ניתן להפיק 3,000 מיליאמפר שעה (mAh) כשהיא מספקת זרם נמוך, בעומס חשמלי של אמפר האנרגיה תהיה נמוכה משמעותית - כ-700mAh.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סוללות
קטגוריה:אלקטרוכימיה
קטגוריה:אבץ
המנון פנמה

**המנון המצר** (בספרדית: **Himno Istmeño**) הוא ההמנון הלאומי של פנמה, ההמנון נכתב על ידי ג'רונימו דה לה אוסה והולחן בידי סנטוס א. חורחה בשנת 1903, הוא אומץ כהמנון רשמי בשנת 1906.

השיר פונה אל מעמד הפועלים הפנמי (כגון המילים: האת והמכוש), השיר בנוי מפזמון, שני קטעים, ופזמון.

## מילות השיר
### ספרדית
Coro

Alcanzamos por fin la victoria
En el campo feliz de la unión;
Con ardientes fulgores de gloria
Se ilumina la nueva nación!

Es preciso cubrir con un velo
Del pasado el calvario y la cruz;
Y que adorne el azul de tu cielo
De concordia la espléndida luz.

El progreso acaricia tus lares.
Al compás de sublime canción,
Ves rugir a tus pies ambos mares
Que dan rumbo a tu noble misión.

(Coro)

En tu suelo cubierto de flores
A los besos del tibio terral,
Terminaron guerreros fragores;
Sólo reina el amor fraternal.

Adelante la pica y la pala,
Al trabajo sin más dilación,
Y seremos así prez y gala
De este mundo feraz de Colón.

(Coro)
### עברית
**פזמון**לבסוף הגענו אל הניצחוןבתחום שמחת האיחודבמבטים לוהטים לתהילהאומה חדשה מוארת. (חזרה על שתי השורות האחרונות)

זה הכרחי לכסות עם צעיףעל הצליבות והגולגולות שבעברתן לשמיים הכחולים להתקשטבאורו המפואר של הקונקורד.

התקדמות מלטפת את נתיבךלקצב שיר נשגבראה את ימותיך שואגים לרגליךנותנים נתיב למשימתך האצילית.

**פזמון**

על רצפתך מכוסה הפרחיםלנשיקות הרוח היבישה והחמהשאגות הלוחם חדלורק אחוות האהבה שולטת.

קדימה את האת והמעדרנעבוד ללא בזבוז זמןואנו נהיה כאלה בעבודה ובחגיגהשל העולם הפורה של קולומבוס.

**פזמון**
## קישורים חיצוניים

* MP3 של ההמנון
* מילות השיר ומידע

פנמה
קטגוריה:פנמה: סמלים לאומיים
מוניקה אנגל

**מוניקה אנגל** (ברומנית: **Monica Anghel**; נולדה ב-1 ביוני 1971) היא זמרת רומנייה.

## ביוגרפיה
אנגל נולדה בבוקרשט ולמדה בבית ספר למוזיקה.

ב-1996 זכתה בסלקציה נציונלה עם השיר "Rugă pentru pacea lumii" אך לבסוף השיר לא עבר את תהליך הסינון של הוועדות הפנימיות ולא לקחה חלק באירוויזיון באותה שנה.

ב-1996 גם זכתה בפסטיבל הבמה המוזהבת.

היא דיבבה בדיבוב הרומני של הרקולס.

ב-2001 שיחקה בתפקיד הראשי בסרט "Proprietarii de stele".

ב-2002 זכתה בפעם השנייה בסלקציה נציונלה כשביצעה ביחד עם הזמר מרצ'ל פאבל את הדואט "Tell Me Why". באירוויזיון 2002 שנערך בטאלין הגיעו למקום ה-9.

## קישורים חיצוניים

* מוניקה אנגל באתר Discogs 
* מוניקה אנגל באתר FANDOM 

## הערות שוליים

קטגוריה:זמרות רומניות
קטגוריה:משתתפי אירוויזיון 2002
קטגוריה:נציגי רומניה באירוויזיון
קטגוריה:ילידות 1971
קטגוריה:רומנים שנולדו ב-1971
הגדת ונציה

**הגדת ונציה** היא דפוס מאויר של ההגדה של פסח שנכתבה בוונציה שבאיטליה בשנת שס"ט (1609). ההגדה מתורגמת וכוללת פירושים לטקסט העברי בשלוש שפות: לאדינו, יידיש ואיטלקית על מנת לשמש את הקהילות היהודיות המגוונות באירופה. נוסחים שונים של ההגדה נמצאים כיום במוזיאון יהדות איטליה ובמוזיאון ישראל.

## היסטוריה
בשנת 1609 עיצב את ההגדה המדפיס ישראל הצפרוני מגוואסטלה, והיא הודפסה בבית הדפוס של ג'ובאני די-גארה בוונציה. ההגדה יצאה לאור בתרגומים ללאדינו, יידיש ואיטלקית, ובשל כך הייתה נפוצה ביותר ברחבי אירופה במאה ה-17. בשנת 1629 הוציא בית הדפוס הוונציאני של בריגדין מהדורה נוספת של ההגדה בתבנית דומה למקורית והיא הודפסה פעמים רבות ללא שינויים עד לסוף המאה ה-18. הדפסות אלו היו באיכות פוחתת והולכת נוכח הבלאי הגובר של אותיות הסְדר וגלופות האיורים. האיורים עצמם, חזרו והועתקו בהגדות שהודפסו באגן הים התיכון, ובמיוחד בליוורנו. גם כיום מועתקים הציורים מתוכה להגדות שונות.

בשנת 1974 פרסם החוקר וההיסטוריון בצלאל נרקיס הוצאה חדשה ומעוטרת של ההגדה בצירוף מבוא שכתב:

### עיצוב ההגדה
קישוט ההגדה כולל סדרת איורים קטנים על דף ההקדמה המתארים את השלבים השונים של מנהגי המסורת היהודית בליל הסדר וכן דף אחר עם איורים (מקבילים בצורתם) המתארים את עשר המכות. בנוסף, תפיסת הקומפוזיציה של המהדורה שברשות מוזיאון ישראל שונה מקודמותיה במתווה המונומנטלי של הדף. מבנה העמוד מורכב ממסגרת מעוטרת שמורכבת משני עמודים, המעוטרים בגמלון, ואיור המתאר את הטקסט בתחתית העמוד. ההגדה נחשבה לפורצת דרך, ומשנת פרסומה הפכו שני מאפיינים אלה להיות מוטיבים מקובלים בהגדות מאוירות.

## קישורים חיצוניים

* הגדת ונציה, סריקה מלאה באתר הספרייה הלאומית
*  שלום צבר, ספרים לשעה: צורות האותות והמופתים: עבר, הווה ועתיד באיורי הגדת ונציה, 1609, בערוץ יוטיוב של מכון שוקן, 17 במרץ 2021

## הערות שוליים

ונציה
קטגוריה:כתבי יד עבריים מאוירים
קטגוריה:אוסף מוזיאון ישראל
קטגוריה:יהדות איטליה
נחלת שבט יששכר

שמאל|ממוזער|250px|נחלות שבטי ישראל. '''נחלת שבט יששכר צבועה באדום בצפון מפת ההתנחלות השבטים'''
**נחלת שבט יששכר** נקבעה בגורל הרביעי, לאחר סיום הכיבוש של ארץ כנען יחד עם קביעת שאר נחלות השבטים. תיאור התיישבותו של שבט יששכר בנחלתו מופיע ב. נחלת השבט השתרעה מן הירדן עד אזור מגידו ומהתבור עד סביבות בית שאן.

## גבולות נחלת השבט
תיאור הנחלה המופיע ב אינו נותן מענה דיו להבנת גבולו של השבט. ניתן להבין את גבולו לפי תיאור נחלת שבט מנשה אשר לו גבול עם נחלת יששכר הפוגע בתבור מצידה המזרחי של הנחלה ואז פוגש הגבול מערבית את הערים דברת וכסולת שם ימשיך הגבול דרומה ויעבור באזור שריד בתחומי נחלת שבט זבולון (שריד מזוהה עם תל שדוד). והעיר שונם בתחומי הנחלה ומשם ליזרעאל. מיזרעאל ממשיך הגבול מזרחה לעבר עמק חרוד עד שהוא נפגש עם הירדן.

## רשימת ערי הנחלה
בתיאור בתיאור גבולות הנחלה נזכרו בספר יהושע  16 ערים: 

שני פרקים מאוחר יותר נזכרו 4 ערים אשר ניתנו ללוויים, מתוך נחלת שבט יששכר:

בספר דברי הימים א' נזכרו 2 מבין הערים - בשם שונה:

לעומת יזרעאל ושונם, שנזכרות הרבה במקרא, רוב הערים נזכרות רק במקורות אלו. עם זאת, אנחרת וחפרים נזכרות ברשימה מצרית קדומה. יש המזהים את אנחרת עם הכפר נאעורה. החוקר הגרמני אלברכט אלט גרס כי שורה של אירועים מקומיים קשרה את התנחלות יששכר בחורבנה של שונם המקראית. שונם נחרבה בידי מלך שכם, כפי שמתואר במכתבי אל-עמארנה. שליט שכם שיתף פעולה עם מנהיגי ערים אחרות והחריב ערים נוספות בסביבה, וכך נוצרה הזדמנות להתיישבות השבט. לפי הכתוב במכתבי אל עמארנה ולפי מה שניתן לשער מברכת יעקב "יִשָּׂשכָר, חֲמֹר גָּרֶם--רֹבֵץ, בֵּין הַמִּשְׁפְּתָיִם. וַיַּרְא מְנֻחָה כִּי טוֹב, וְאֶת-הָאָרֶץ כִּי נָעֵמָה; וַיֵּט שִׁכְמוֹ לִסְבֹּל, וַיְהִי לְמַס-עֹבֵד." (בראשית מ"ט 14-15), מקום מושבו של השבט הצטיין בפוריותו, אך השבט היה משועבד לערים כנעניות באזור. במכתבי אל עאמרנה נכתב כי מלך מגידו עבר בעזרת פקידי המס בנחלות באזור שונם לאחר חורבנה.

אלט הגיע למסקנה כי לשבט יששכר לא היה קיום עצמאי והוא נתלה בקיומו בשבט מנשה. למסקנה זאת הוא מגיע בעזרת הפסוק המופיע ביהושע י"ז: יא וַיְהִי לִמְנַשֶּׁה בְּיִשָּׂשכָר וּבְאָשֵׁר בֵּית-שְׁאָן וּבְנוֹתֶיהָ וְיִבְלְעָם וּבְנוֹתֶיהָ וְאֶת-יֹשְׁבֵי דֹאר וּבְנוֹתֶיהָ וְיֹשְׁבֵי עֵין-דֹּר וּבְנוֹתֶיהָ וְיֹשְׁבֵי תַעְנַךְ וּבְנֹתֶיהָ וְיֹשְׁבֵי מְגִדּוֹ וּבְנוֹתֶיהָ שְׁלֹשֶׁת הַנָּפֶת".

## בספרות היהודית הבתר־מקראית
חז"ל הקנו לברכת יעקב גם משמעות גאוגרפית: "יששכר חמור גרם- מדובר בארצו. מה חמור זה נמוך מכאן ונמוך מכאן וגבוה באמצע- כך (נחלת יששכר): בקעה מכאן ובקעה מכאן והר באמצע. רובץ בין המשפתים- אלו שתי בקעות: בקעת אכסלו ובקעת יזרעאל..." לפי פירוש זה, גבעת התבור הוא גבו של החמור הרובץ, ואילו עמק חרוד מצד דרום ובקעת איכסל מצד צפון מערב הם השקים הנמוכים מגב החמור.

זאב וילנאי משער שהיה שיתוף פעולה הדוק בין יששכר לבין זבולון; הוא מסתמך בעיקר על אגדה של חז"ל, שזה עניינה.

## קישורים חיצוניים

* מפת נחלת שבט יששכר, אדריכם, 1590, אוסף המפות ע"ש ערן לאור, הספרייה הלאומית
* מפת נחלת שבט יששכר, פולר, 1650, אוסף המפות ע"ש ערן לאור, הספרייה הלאומית

## הערות שוליים

*
Ours

"**Ours**" (בעברית: "**שֶׁלָנוּ**") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבומה השלישי, **'. השיר יצא לאור ב-[[22 בנובמבר]] [[2011]], על ידי [[חברת תקליטים|חברת התקליטים]] [[ביג משין רקורדס]], כסינגל השישי והאחרון מתוך האלבום.

השיר הגיע למקום הראשון ב[[מצעד שירי הקאנטרי]], וה-13 במצעד ה[[בילבורד הוט 100]].

== רקע וכתיבה ==
השיר נכתב על ידי טיילור סוויפט לבדה, והופק על ידה ועל ידי [[נייתן צ'פמן]]. השיר הוא שיר בסגנון ה[[מוזיקת קאנטרי|קאנטרי]]. את השיר ביצעה סוויפט במהלך [[סיבוב הופעות|סיבוב ההופעות]] השני שלה, "[[Speak Now World Tour]]". בנוסף לכך, הוא נכלל ב[[אלבום הופעה|אלבום ההופעה]], ''[[Speak Now World Tour – Live]]''.

כמו כן, זכה השיר בפרס ה-BMI בטקס שהתקיים בשנת 2013.

== וידאו קליפ ==
ה[[וידאו קליפ|ווידאו קליפ]] המלא שיצא עבור השיר בוים על ידי דקלן וייטבלום, והועלה לערוץ ה[[יוטיוב]] של טיילור סוויפט ב-6 בדצמבר 2011. הצגת הבכורה הרשמית של הקליפ אירעה ב-2 בדצמבר באותה השנה, בחסות . סוויפט בעצמה הגתה את הרעיון לקליפ ולקונספט שלו. היא דיברה על כך בריאיון.

נכון לאפריל 2019, מונה הצפיות של הקליפ עומד על כ-83 מיליון צפיות.

== ביקורת ==
כלפי השיר הופנו ביקורות חיוביות, תוך שב[[רולינג סטון]] הוא דורג במקום ה-27 ברשימת "כל 206 השירים של טיילור סוויפט, לפי דירוג".

=== רשימות כל הזמנים וסוף שנה ===


== הופעות חיות ==
סיבוב ההופעות של סוויפט, [[The Eras Tour]], החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. הוצג ב[[אצטדיון AT&T]] ב[[ארלינגטון (טקסס)|ארלינגטון]], [[טקסס]], ב-31 במרץ 2023.

== מיקומי שיא ==



== נתוני מכירות ==


==  ==

לאחר שחתמה על חוזה הקלטות חדש עם [[ריפבליק רקורדס]] החלה סוויפט להקליט מחדש את ששת אלבומי האולפן הראשונים שלה. ההחלטה באה בעקבות ה[[מחלוקת המאסטרס של טיילור סוויפט|סכסוכה]] עם מנהלה החדש של [[ביג משין רקורדס]], [[סקוטר בראון]], שרכש את זכויות ה[[מאסטרינג]] של יצירותיה. בהקלטות החדשות של אלבומיה הייתה לסוויפט בעלות מלאה על המאסטרינג.

"****" (ב[[עברית]]: "**שֶׁלָנוּ (גרסתה של טיילור)**") היא [[הקלטה חוזרת (מוזיקה)|הקלטה חוזרת]] של "Ours". היא יצאה לאור על ידי סוויפט ב-[[7 ביולי]] [[2023]], באמצעות [[חברת תקליטים|חברת התקליטים]] [[ריפבליק רקורדס]], ביחד עם שאר שירי **', ההוצאה החוזרת של אלבומה משנת 2010.

### מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי טיילור סוויפט
קטגוריה:שירים שהופקו על ידי נייתן צ'פמן
קטגוריה:שירים על הורות
קטגוריה:בלדות קאנטרי
קטגוריה:סינגלים בהוצאת ביג משין רקורדס
קטגוריה:שירי זהב באוסטרליה
מופטי

**מופטי** (בצרפתית: **Mopti**) היא עיר שמשמשת כבירת המחוז מופטי  שבמאלי.

## גאוגרפיה
מופטי ממוקמת כ-446 ק"מ מבמקו, בירת מאלי. בנוסף, העיר ממוקמת ליד הנהר ניז'ר.

## אקלים
הטמפרטורה הממוצעת היא 26 מעלות צלזיוס. החודש הכי חם הוא מאי (32 מעלות צלזיוס). החודש הכי קר הוא ינואר (22 מעלות צלזיוס). כמות המשקעים הממוצעת היא 814 מילימטרים בשנה. חודש אוגוסט הוא החודש שיש בו הכי הרבה גשם (304 מ"מ גשם), וחודש פברואר הוא החודש שיש בו הכי פחות גשם (1 מ"מ גשם).

## תנועה ותחבורה
העיר ממוקמת ליד הכביש RN15.

## ערים תאומות
* 
* 
* 
* 

## קישורים חיצוניים

* 

* Anmerkungen und Bilder von Mopti
* Bilder aus Mopti


## הערות שוליים

קטגוריה:מאלי: ערים
Speak Now (שיר)

"**Speak Now**" (בעברית: "**דַּבֵּר עַכשָׁיו**") הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך אלבומה השלישי, *[[Speak Now]]*. השיר יצא לאור ב-5 באוקטובר 2010, כמה ימים לפני יציאת האלבום, על ידי חברת התקליטים ביג משין רקורדס.

אף על פי שלא יצא כסינגל אלא כסינגל שיווקי, הצליח השיר להגיע למקום השמיני במצעד הבילבורד הוט 100.

## רקע וכתיבה
השיר נכתב והולחן על ידי טיילור סוויפט לבדה והופק על ידה ועל ידי נייתן צ'פמן. השיר הוא שיר בסגנון הקאנטרי-פופ. סיימון ווז'יק-לוינסון מאנטרטיינמנט ויקלי, סקר את השיר בחיוב רב ואף טען כי זה אחד משיריה הטובים ביותר של סוויפט. השיר קיבל את מעמד הזהב בארצות הברית.

עם השיר הופיעה סוויפט במהלך סיבוב ההופעות השני שלה, "Speak Now World Tour".

## ביקורת
כלפי השיר הופנו ביקורות חיוביות, תוך שברולינג סטון הוא דורג במקום ה-118 ברשימת "כל 206 השירים של טיילור סוויפט, לפי דירוג".

### רשימות כל הזמנים וסוף שנה

## הופעות חיות
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Speak Now" בוצע באצטדיון ריימונד ג'יימס בטמפה, פלורידה, ב-13 באפריל 2023. לפני ביצוע השיר, סוויפט הזכירה שהיא "הרהרה" באחד מאלבומיה והחליטה להשמיע את שיר הנושא מאותו אלבום.

## מיקומי שיא

## נתנוי מכירות

## 

לאחר שחתמה על חוזה הקלטות חדש עם ריפבליק רקורדס החלה סוויפט להקליט מחדש את ששת אלבומי האולפן הראשונים שלה. ההחלטה באה בעקבות הסכסוכה עם מנהלה החדש של ביג משין רקורדס, סקוטר בראון, שרכש את זכויות המאסטרינג של יצירותיה. בהקלטות החדשות של אלבומיה הייתה לסוויפט בעלות מלאה על המאסטרינג.

"****" (בעברית: "**דַּבֵּר עַכשָׁיו (גרסתה של טיילור)**") היא הקלטה חוזרת של "Speak Now". היא יצאה לאור על ידי סוויפט ב-7 ביולי 2023, באמצעות חברת התקליטים ריפבליק רקורדס, ביחד עם שאר שירי **, ההוצאה החוזרת של אלבומה משנת 2010.

### מיקומי שיא

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי טיילור סוויפט
קטגוריה:שירים שהופקו על ידי נייתן צ'פמן
קטגוריה:שירים על נישואים
קטגוריה:שירי קאנטרי פופ
קטגוריה:שירי זהב באוסטרליה